

VLADA REPUBLIKE HRVATSKE

Zagreb, 12. ožujak 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o dodjeli bez naknade zaštitne opreme iz strateških robnih zaliha, Ministarstvu zdravstva za potrebe zaštite osoblja i djelatnika bolnica, zdravstvenih ustanova i drugih službi od moguće zaraze koronavirusom (COVID-19) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 14. stavka 1. podstavak 3., Zakona o strateškim robnim zalihama (Narodne novine, 87/02 i 14/14) Vlada Republike Hrvatske je na sjednici održanoj dana \_\_\_\_\_\_\_\_\_\_2020. godine donijela

**O D L U K U**

**o dodjeli bez naknade zaštitne opreme iz strateških robnih zaliha,**

**Ministarstvu zdravstva za potrebe zaštite osoblja i djelatnika**

**bolnica, zdravstvenih ustanova i drugih službi**

**od moguće zaraze koronavirusom (COVID-19)**

**I.**

Odobrava se Ministarstvu gospodarstva, poduzetništva i obrta – Ravnateljstvu za robne zalihe da dodjeli bez naknade 3.840 komada zaštitnih maski i 1.000 komada zaštitnih odijela iz strateških robnih zaliha, Ministarstvu zdravstva za potrebe zaštite osoblja i djelatnika bolnica, zdravstvenih ustanova i drugih službi od moguće zaraze Korona virusom (COVID-19).

**II.**

Financijska protuvrijednost zaštitne opreme iz točke I. ove Odluke iznosi 268.000,00 kn i knjižit će se na teret Ministarstva gospodarstva, poduzetništva i obrta – Ravnateljstva za robne zalihe.

**III.**

Odobrava se Ministarstvu gospodarstva, poduzetništva i obrta – Ravnateljstvu za robne zalihe da zaštitnu opremu iz točke I. ove Odluke isporuči po nalozima i uputama Ministarstva zdravstva.

Odobrava se Ministarstvu gospodarstva, poduzetništva i obrta – Ravnateljstvu za robne zalihe da, na temelju zahtjeva Stožera civilne zaštite Republike Hrvatske, isporuči i dodatne raspoložive količine zaštitne opreme.

**IV.**

Odobrava se Ministarstvu gospodarstva, poduzetništva i obrta – Ravnateljstvu za robne zalihe da izvrši žurnu nabavu isporučene zaštitne opreme za potrebe popune Bilance strateških robnih zaliha.

**V.**

Za provedbu ove Odluke zadužuje se Ministarstvo gospodarstva, poduzetništva i obrta – Ravnateljstvo za robne zalihe.

**VI.**

Ova Odluka stupa na snagu danom donošenja.

KLASA: **PREDSJEDNIK**

URBROJ:

Zagreb, \_\_\_\_\_\_\_\_\_ 2020. **mr.sc. Andrej Plenković**

**O B R A Z L O Ž E NJ E**

Ministarstvo gospodarstva, poduzetništva i obrta – Ravnateljstvo za robne zalihe u strateškim robnim zalihama raspolaže s zaštitnom opremom koja se može koristiti za potrebe zaštite osoblja bolnica i drugih zdravstvenih ustanova te djelatnika drugih službi koje sudjeluju u sprečavanju širenja Korona virusa (COVID-19).

Ministarstvo gospodarstva, poduzetništva i obrta – Ravnateljstvo za robne zalihe zaprimilo je početkom veljače zahtjeve Kriznog stožera Ministarstva zdravstva za žurnom isporukom zaštitnih maski i antivirusnih zaštitnih odijela iz strateških robnih zaliha.

Odmah po zaprimanju zahtjeva, radi pravovremene pripreme na moguću ugrozu, Ravnateljstvo za robne zalihe izdalo je Kriznom stožeru Ministarstva zdravstva 1.000 zaštitnih odijela i 3.840 zaštitnih maski koje su se podijelile bolnicama na području Republike Hrvatske. Protuvrijednost zaštitne opreme iznosi 268.000,00 kn i knjižit će se na teret Ministarstva gospodarstva, poduzetništva i obrta – Ravnateljstva za robne zalihe. Na zahtjev Kriznog stožera Ministarstva zdravstva ili Stožera civilne zaštite Republike Hrvatske, Ministarstvo gospodarstva, poduzetništva i obrta – Ravnateljstvo za robne zalihe spremno je isporučiti i dodatne raspoložive količine zaštitne ili druge opreme.

Budući da o korištenju strateških robnih zaliha, temeljem članka 14. Zakona o strateškim robnim zalihama odlučuje Vlada Republike Hrvatske, predlažemo donošenje Odluke o dodjeli bez naknade zaštitne opreme iz strateških robnih zaliha Ministarstvu zdravstva za potrebe zaštite osoblja i djelatnika bolnica, zdravstvenih ustanova i drugih službi od moguće zaraze Korona virusom (COVID – 19).